CELEX: 
Language: da
Date: 2019-01-14 00:00:00
Title: KOMMISSIONENS DELEGEREDE FORORDNING (EU) …/… om ændring af Europa-Parlamentets og Rådets forordning (EU) 2017/625 for så vidt angår de kategorier af sendinger, der er omfattet af offentlig kontrol på grænsekontrolstederne

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved forordning (EU) 2017/625 om offentlig kontrol (forordningen om offentlig kontrol) fastlægges rammen for offentlig kontrol og andre officielle aktiviteter med henblik på at verificere den korrekte anvendelse af EU-lovgivningen om agrofødevarekæden. Dette omfatter offentlig kontrol af dyr og varer, der indføres til Unionen fra tredjelande.
            
            
               Formålet med denne delegerede retsakt er at tilføje sammensatte produkter, hø og halm, til de kategorier af sendinger, som skal underkastes offentlig kontrol på grænsekontrolstedet ved ankomst til Unionen.
            
            
               Denne retsakt har imidlertid forbindelse til andre retsakter, som fastsætter følgende:
            
            
               ·Undtagelse af visse kategorier af sammensatte produkter fra offentlig kontrol ved grænsekontrolsteder (på grundlag af artikel 48 i forordningen om offentlig kontrol), som anvendes fra 21. april 2021, indtil hvilken dato de nuværende undtagelser gælder.
            
            
               ·En liste over de relevante sammensatte produkter, herunder deres KN-koder (på grundlag af artikel 47, stk. 2, litra a), i forordningen om offentlig kontrol).
            
            
               ·Importbetingelser, der bør gælde, fra den 21. april 2021, for de forskellige kategorier af sammensatte produkter og for hø og halm (på grundlag af artikel 90 og 126 i forordningen om offentlig kontrol og artikel 234, stk. 2, artikel 237, stk. 4, og 239, stk. 2, i dyresundhedsloven), såsom krav til listeopførelse, certifikater eller attesteringer.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionens ekspertgruppe "offentlig kontrol" (E00911) blev konsulteret ved flere lejligheder, og der er afholdt flere møder med relevante interessenter.
            
            
               Offentligheden har via Kommissionens websted (https://ec.europa.eu/info/law/better-regulation/have-your-say_en) mulighed for at give feedback på udkastet til delegeret forordning, hvilket har resulteret i en bemærkning fra en borger, som foreslår, at der som supplement til animalske biprodukter bør tilføjes en henvisning til "afledte produkter" i artikel 47, stk. 1, litra b) i OCR for at være i overensstemmelse med artikel 1, stk. 2, i nævnte forordning. Beføjelsen i artikel 47, stk. 3, i forordning (EU) 2017/625, som gør det muligt for Kommissionen at ændre de kategorier, der er omhandlet i artikel 47, stk. 1, i OCR, giver dog ikke mulighed for at tilføje afledte produkter til den bestemmelse.
            
            
               3.JURIDISKE ASPEKTER AF DEN DELEGEREDE RETSAKT
            
            
               Retsgrundlaget er artikel 47, stk. 3, i forordning (EU) 2017/625
            
            
               KOMMISSIONENS DELEGEREDE FORORDNING (EU) …/…
            
            
               af 14.1.2019
            
            
               om ændring af Europa-Parlamentets og Rådets forordning (EU) 2017/625 for så vidt angår de kategorier af sendinger, der er omfattet af offentlig kontrol på grænsekontrolstederne
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
         
         
            
               under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF
                  1
               , særlig artikel 47, stk. 3, og
            
            
               ud fra følgende betragtninger:
            
            
               (1)Ved Europa-Parlamentets og Rådets forordning (EU) 2017/625 fastlægges rammen for offentlig kontrol og andre officielle aktiviteter med henblik på at verificere den korrekte anvendelse af EU-lovgivningen om fødevarer og foderstoffer. Denne ramme omfatter offentlig kontrol af dyr og varer, der indføres til Unionen fra tredjelande.
            
            
               (2)Forordning (EU) 2017/625 kræver for visse kategorier af dyr og varer, at hver sending underkastes offentlig kontrol på udpegede grænsekontrolsteder for første ankomst til Unionen på grund af den risiko, som disse kategorier af dyr og varer udgør for folke- og dyresundheden.
            
            
               (3)Ud over de kategorier af sendinger, der allerede er opført i forordning (EU) 2017/625, bør fødevarer, der indeholder både vegetabilske produkter og forarbejdede animalske produkter (sammensatte produkter), samt hø og halm underkastes offentlig kontrol på grænsekontrolstederne, da de også udgør en risiko for folke- og dyresundheden.
            
            
               (4)Forordning (EU) 2017/625 bør derfor ændres i overensstemmelse hermed.
            
            
               (5)Da forordning (EU) 2017/625 anvendes fra den 14. december 2019, bør nærværende forordning anvendes fra samme dato —
            
            
               VEDTAGET DENNE FORORDNING:
            
            
               Artikel 1
            
            
               Artikel 47, stk. 1, litra b), i forordning (EU) 2017/625 affattes således: 
            
            
               "b)animalske produkter, avlsmateriale, animalske biprodukter, hø og halm og fødevarer, der indeholder både vegetabilske produkter og forarbejdede animalske produkter ("sammensatte produkter")".
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 14. december 2019.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 14.1.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        EUT L 95 af 7.4.2017, s. 1.